Primeira Liga

Primeira Liga, v súčasnej dobe nazývaná aj Liga NOS, je najvyššia profesionálna futbalová liga v Portugalsku. Bola založená v roku 1934 a v minulosti mala tiež názov Primeira Divisão. V súčasnosti zoskupuje 18 najlepších futbalových tímov v krajine. 

Najúspešnejším klubom je SL Benfica, ktorá dokázala v minulosti vyhrať najvyššiu ligu 38 krát. Zaujímavosťou je, že od založenia ligy v roku 1934 doposiaľ získalo titul iba nasledujúcich 5 klubov: SL Benfica, FC Porto, Sporting CP, Belenenses a Boavista FC.

Formát súťaže 
V súťažnom ročníku hrá o titul 18 mužstiev, zvyčajne od augusta do mája. Každý z osemnástich klubov odohrá v priebehu sezóny s ďalšími mužstvami dva zápasy, jeden doma a jeden vonku, spolu 34 zápasov. Za víťazstvo sa udeľujú tri body, za remízu 1 bod a za prehru sa neudeľuje žiaden. Tímy sa zoradia do ligovej tabuľky na základe počtu získaných bodov, v prípade rovnosti bodov rozhoduje bilancia vo vzájomných zápasoch, gólový rozdiel a nakoniec počet strelených gólov. Na konci sezóny mužstvo s najväčším počtom bodov získa ligový titul. Dva tímy s najnižším počtom získaných bodov zostupujú do nižšej súťaže Segunda Liga a najlepšie dve mužstvá z tejto ligy ich nahradia v najvyššej súťaži. Tretí tím druhej ligy sa kvalifikuje do baráže o postup do Primeira Ligy proti 16. tímu z najvyššej súťaže. Počet tímov v najvyššej súťaži sa v priebehu rokov menil nasledovne:
 8 klubov: 19341939
 10 klubov: 19391940
 8 klubov: 19401941
 12 klubov: 19411942
 10 klubov: 19421945
 12 klubov: 19451946
 14 klubov: 19461971
 16 klubov: 19711987
 20 klubov: 19871989
 18 klubov: 19891990
 20 klubov: 19901991
 18 klubov: 19912006
 16 klubov: 20062014
 18 klubov: 2014

Európska kvalifikácia 
V sezóne 2023/2024 podľa UEFA koeficientu dvaja najlepší v lige postupujú do Ligy majstrov: majster do skupinovej fázy a vicemajster do 3. predkola. Víťaz pohára Taça de Portugal postúpi do skupinovej fázy Európskej ligy, tretí tím si zaručí kvalifikáciu do 2. predkola Európskej ligy a štvrtý tím do 2. predkola Konferenčnej ligy.

Primeira Liga - tímy v sezóne 2023/2024

Prehľad víťazov a najlepších strelcov

Najlepší strelci

Referencie

Externé odkazy
 Liga na UEFA.com
 Liga na soccerway.com

Zdroj 

Futbal v Portugalsku
Portugalské futbalové súťaže
Najvyššie národné futbalové súťaže
Futbalové súťaže v Európe